فہیمہ خاتون

فہیمہ خاتون (پیدائش: 2 نومبر 1992ء) ایک بنگلہ دیشی خاتون کرکٹ کھلاڑی ہیں۔ جو قومی ٹیم کے لیے کھیل چکی ہیں۔  مئی 2018ء میں، جنوبی افریقا میں 50 اوور کے ٹور میچ میں، انھوں نے دس اوورز میں پانچ رنز دے کر آٹھ وکٹیں حاصل کیں۔  وہ بنگلہ دیش کی پہلی کرکٹ کھلاڑی تھیں جنہوں نے خواتین کے ٹوئنٹی 20 بین الاقوامی میچ میں ہیٹ ٹرک کی۔

کرکٹ کیریئر
جون 2018ء میں، وہ بنگلہ دیش کے اس دستے کا حصہ تھیں جس نے 2018ء خواتین کا ٹوئنٹی 20 ایشیا کپ ٹورنامنٹ جیت کر اپنا پہلا خواتین ایشیا کپ ٹائٹل جیتا تھا۔  اسی مہینے کے آخر میں، انہیں 2018ء کے آئی سی سی خواتین عالمی ٹی ٹوئنٹی کوالیفائر ٹورنامنٹ کے لیے بنگلہ دیش کے دستے میں شامل کیا گیا۔  10 جولائی 2018ء کو متحدہ عرب امارات کے خلاف ٹورنامنٹ کے میچ میں، انھوں نے خواتین ٹی20 میچ میں اپنی پہلی ہیٹ ٹرک کی۔  اکتوبر 2018ء میں، انہیں ویسٹ انڈیز میں 2018ء کے آئی سی سی خواتین عالمی ٹوئنٹی 20 ٹورنامنٹ کے لیے بنگلہ دیش کے دستے میں شامل کیا گیا۔  اگست 2019ء میں، اسکاٹ لینڈ میں 2019ء کے آئی سی سی خواتین عالمی ٹوئنٹی 20 کوالیفائر ٹورنامنٹ کے لیے انہیں بنگلہ دیش کے دستے میں شامل کیا گیا۔  نومبر 2019ء میں، انہیں 2019ء کے جنوب ایشیائی کھیلوں میں کرکٹ ٹورنامنٹ کے لیے بنگلہ دیش کے دستے میں شامل کیا گیا۔  بنگلہ دیش کی ٹیم نے فائنل میں سری لنکا کو دو رنز سے شکست دے کر طلائی تمغا حاصل کیا۔  جنوری 2020ء میں، انہیں آسٹریلیا میں ہونے والے 2020 آئی سی سی خواتین کے ٹی20 عالمی کپ کے لیے بنگلہ دیش کی ٹیم میں شامل کیا گیا۔  نومبر 2021ء میں، انہیں زمبابوے میں 2021 خواتین کرکٹ عالمی کپ کوالیفائر ٹورنامنٹ کے لیے بنگلہ دیش کی ٹیم میں شامل کیا گیا۔  جنوری 2022ء میں، انیں ملائیشیا میں 2022ء دولت مشترکہ کھیلوں میں کرکٹ کوالیفائر ٹورنامنٹ کے لیے بنگلہ دیش کی ٹیم میں شامل کیا گیا۔  اسی مہینے کے آخر میں، انہیں نیوزی لینڈ میں 2022ء خواتین کرکٹ عالمی کپ کے لیے بنگلہ دیش کی ٹیم میں شامل کیا گیا۔

تعلیم
وہ اسلامی یونیورسٹی، بنگلہ دیش، کشتیا میں شعبہ قانون کی طالبہ ہیں۔

حوالہ جات 

جنوب ایشیائی کھیلوں میں کرکٹ کے تمغا یافتگان
جنوب ایشیائی کھیلوں میں بنگلہ دیشی طلائی تمغا یافتگان
ضلع ماگورا کی شخصیات
ایشیائی کھیل 2014ء میں تمغا یافتگان
ایشیائی کھیل، 2014ء میں شریک کرکٹ کھلاڑی
ایشیائی کھیلوں میں کرکٹ میں تمغا یافتگان
غیر موجود مقام پیدائش (بقید حیات شخصیات)
بنگلہ دیش کی خواتین عالمی ٹوئنٹی/20 کرکٹ کھلاڑی
بنگلہ دیش کی خواتین ایک روزہ کرکٹ کھلاڑی
بنگلہ دیشی خواتین کرکٹ کھلاڑی
بقید حیات شخصیات
1992ء کی پیدائشیں
ایشیائی کھیلوں میں نقری تمغا یافتگان بنگلہ دیشی